Rob Awalt

**Robert Mitchell Awalt** (født 1964) er en tidligere tight end i amerikansk fotball som spilte for St. Louis/Phoenix Cardinals, Dallas Cowboys og Buffalo Bills i National Football League (NFL). Han spilte college football da han gikk på San Diego State University.

## Tidlig liv
Awalt ble født i Landstuhl i Tyskland, men flyttet til USA som barn. Han gikk på Valley High School i Sacramento i California, hvor han spilte quarterback på skoelaget. En av trenerne gav ham strykkarakter i kroppsøving, som hindret ham i å spille i en sesong.

Han fikk et idrettsstipend fra University of Nevada og var quarterback på skolelaget der i en sesong. I sitt andre år byttet han til Sacramento City College, hvor han ble konvertert til tight end.

Året derpå gikk han over til San Diego State University, hvor han tok imot 15 pasninger for 181 yards og 2 touchdowns. Han slet med thoracic outlet syndrom i løpet av sesongen; behandlingen bestod av å fjerne et ribbein og omdirigere en arterie og nerve.

I hans siste år på universitetet ledet han laget med 45 mottakelser (tiende flest i conferencen) for 541 yards og to touchdowns.

## Profesjonell karriere
### St. Louis / Phoenix Cardinals
Awalt ble draftet av St. Louis Cardinals i tredje runde (#62) av NFLs draft i 1987. Selv om han begynte sin første sesong som en reservespiller, pådro kampstarteren Jay Novacek et brudd i albuen, og halvveis i sesongen ble Awalt utnevnt starter. I begge de to første kampene etter å ha erstattet Novacek hadde han ni mottakelser og tangerte en lagrekord satt av Jackie Smith. Han endte sesongen med 42 mottakelser, nest flest blant tight ends i NFC og én færre en lagrekorden for en spiller i sin første sesong (Gern Nagler). Han stilte til start i ni kamper og hadde 526 mottatte yards (nest flest på laget) og tok imot seks touchdownpasninger (tangering av lagrekorden for en spiller i sin første sesong). UPI og *[[Sporting News]]* utnevnte ham årets nykommer.

I  tok han over Novacek sin plass og ble lagets startende tight end. Selv om han revnet to leddbånd i venstre ankel i oktober gikk han ikke glipp av noen kamper. Han endte sesongen med 39 mottakelser (#3 på laget) for 454 yards og fire touchdowns.

Gary Hogeboom tok over som startende quarterback etter Neil Lomax i , og Awalt hadde en statistisk svakere sesong med 33 mottakelser for 360 yards, uten touchdowns.

I  ble Joe Bugel ansatt som ny hovedtrener, og etter at Awalt måtte stå over tre sesongoppkjøringskamper med en kneskade ble han den 29. august byttet til Dallas Cowboys mot et pick i åttende runde.

### Dallas Cowboys
I  signerte Awalt med Dallas Cowboys, som håpte at han skulle komme seg etter skaden og konkurrere med Novacek om å bli lagets startende tight end. Han endte opp med kun 13 mottakelser for 133 yards, en svakere prestasjon enn Novacek, og måtte stå over sesongens tre siste kamper på grunn av en ryggskade. Året etter tok han kun imot fem pasninger for 57 yards, men var fremdeles på banen når laget brukte to tight ends.

### Denver Broncos
Den 1. april  ble han signert av Denver Broncos. Han ble waived den 31. august, etter å ha havnet bak Clarence Kay, Reggie Johnson og Shannon Sharpe under treningsleiren.

### Buffalo Bills
Den 8. september  ble han signert av Buffalo Bills som en erstatning for en skadet Keith McKeller. Han fikk i hovedsak spilletid på special teams, og var med da laget spilte mot Cowboys i Super Bowl XXVIII. Den 30. desember  ble han plassert på injured reserve med en skulderskade.

## Referanser